

**REPUBLIKA HRVATSKA**

**MEĐIMURSKA ŽUPANIJA**

 **OPĆINA PRIBISLAVEC**

**Općinsko vijeće**

KLASA: 024-01/24-01/05

URBROJ: 2109-26-01-24-05

Pribislavec, 21. 11. 2024. godine

**ZAPISNIK**

**MJESTO I DATUM ODRŽAVANJA:** Općinska vijećnica Općine Pribislavec,21. 11. 2024. godine

**PRISUTNI:** Dina Korent, Nikola Lepen, Ivana Lesjak Možek, Mladen Ladić, Nikola Bakoš, Jasna Rakić, Dragutin Prprović, Zoran Tomašić

**ODSUTNI:** Elvis Horvat, Nenad Pintarić, Gabrijela Cilar, Alen Pancer, David Oršuš, Mario Oršuš

**VANJSKI PRISUTNI:**

Matija Ladić, načelnik Općine Pribislavec

Ivana Lesjak, pročelnica Jedinstvenog upravnog odjela

Klaudija Zorčec Bobičanec, referentica za proračun, financije i računovodstvo

**Sjednica je započela u 19:17 sati.**

**Predsjednica Općinskog vijeća Općine Pribislavec Dina Korent** (u daljnjem tekstu: Predsjedavajuća) pozdravila je sve prisutne te otvorila 28. sjednicu Općinskog vijeća.

**Predsjedavajuća** otvara aktualni sat.

**Aktualni sat otvoren je u 19:17 sati.**

Rasprave nije bilo pa **predsjedavajuća** zaključuje aktualni sat.

**Aktualni sat završio je u 19:18 sati.**

**Predsjedavajuća predlaže sljedeći Dnevni red:**

1. Prihvaćanje Zapisnika sa 27. sjednice Općinskog vijeća Općine Pribislavec održane 26. 9. 2024. godine
2. Donošenje Odluke o donošenju Plana djelovanja u području prirodnih nepogoda Općine Pribislavec za 2025. godinu
3. Odluka o dodjeli božićnice umirovljenicima s područja Općine Pribislavec
4. Ostala pitanja

**Dnevni red usvojen je jednoglasno.**

**Ad.1) Prihvaćanje Zapisnika sa 27. sjednice Općinskog vijeća Općine Pribislavec održane 26. 9. 2024. godine**

**Predsjedavajuća** otvara raspravu.

Rasprave nije bilo pa je **predsjedavajuća** zaključuje.

**Zapisnik s 27. sjednice Općinskog vijeća Općine Pribislavec prihvaćen je jednoglasno.**

**Ad.2) Donošenje Odluke o donošenju Plana djelovanja u području prirodnih nepogoda Općine Pribislavec za 2025. godinu**

**Općinski načelnik** ukratko navodi kako je Općina Pribislavec u obvezi donošenja predmetnog Plana, koji je potreban za usmjeravanje rada provoditelja civilne zaštite, drugih službi značajnih za zaštitu od prirodnih nepogoda i drugih, kako bi se, ukoliko dođe do prirodnih nepogoda većih razmjera, nastojalo spriječiti nastajanje štete i kako bi se pravovremeno zaštitilo mještane Općine Pribislavec.

**Predsjedavajuća** otvara raspravu.

Rasprave nije bilo pa je **predsjedavajuća** zaključuje.

**Odluka o donošenju Plana djelovanja u području prirodnih nepogoda Općine Pribislavec za 2025. godinu prihvaćena je jednoglasno.**

**Ad.3) Odluka o dodjeli božićnice umirovljenicima s područja Općine Pribislavec**

**Općinski načelnik** navodi da kao što su i prošle godine podijeljene božićnice i ove godine predlaže isti prijedlog, odnosno **prijedlog koji obuhvaća sve umirovljenike, bez obzira na visinu mirovine, osobe starije od 65 godina, a koje nemaju primanja ili koje imaju neki drugi vid primanja te predlaže da se iznos poklon kartice poveća s prošlogodišnjih 50,00 eura na 60,00 eura.** Predlaže navedeno povećanje s obzirom na porast životnih troškova te kako bi se navedenim osobama što više pomoglo u ovo blagdansko doba. Također navodi da je shodno prošlogodišnjoj podijeli poklon kartica izrađena tablica s podacima o broju primatelja božićnica, koji je raspoređen na razrede različitih visina mirovina/drugih primanja, kako bi postojala i opcija prihvaćanja prijedloga kojim se utvrđuju različiti iznosi poklon kartica, koje bi se dodjeljivale shodno utvrđenim razredima raspona visina mirovina i drugih primanja.

**Predsjedavajuća** otvara raspravu.

Rasprave nije bilo pa je **predsjedavajuća** zaključuje.

**Prvotno predloženi oblik Odluke o dodjeli božićnice umirovljenicima s područja Općine Pribislavec prihvaćen je jednoglasno.**

**Ad.4) Ostala pitanja**

**Predsjedavajuća** otvara raspravu.

Rasprave nije bilo pa je **predsjedavajuća** zaključuje.

**Sjednica je završena u 19:30 sati.**

**Zapisničar:** **Predsjednica Općinskog vijeća Općine Pribislavec** Hrvoje Goričanec doc.dr.sc. Dina Korent